smcproject/ml-wiki-sentences huggingface dataset:
ഇങ്ങനെ നടത്തിയ പരീക്ഷണങ്ങളിലൂടെ സചേതന വസ്തുക്കളിൽ കാണപ്പെടുന്ന ചില തന്മാത്രകൾ മാത്രമേ നിർമ്മിച്ചെടുക്കാൻ ശാസ്ത്രജ്ഞർക്ക് കഴിഞ്ഞിട്ടുള്ളു.
ഒരു കോശത്തിന്റെ നിലനിൽപ്പിന് പ്രോട്ടീൻ തന്മാത്രകളും ആർഎൻഎ തന്മാത്രകളും സഹകരിച്ചു പ്രവർത്തിക്കേണ്ടതുണ്ട്.
അർഎൻഎ ആകസ്മികമായി ഉണ്ടാകാൻ ഒട്ടും സാധ്യത ഇല്ലെന്ന് ശാസ്ത്രജ്ഞർ ഉറപ്പിച്ച് പറയുന്നു.
യാദൃച്ഛികമായി പ്രോട്ടീൻ ഉണ്ടാകുന്ന കാര്യത്തിലും അത് സത്യമാണ്.
അങ്ങനെയുള്ള ഈ അർഎൻഎ-യും പ്രോട്ടീനും ഒരേ സമയത്ത്, ഒരേ സ്ഥലത്ത് യാദൃച്ഛികമായി ഉളവാകുകയും, അതിലുപരിയായി അവ സഹകരിച്ച് പ്രവർത്തിക്കുകയും ചെയ്യുക എന്നത് തീർത്തും അസംഭവ്യമാണെന്ന് ബുദ്ധിപൂർവ്വമായ രൂപസംവിധാനം അംഗീകരിക്കുന്നവർ വാദിക്കുന്നു.
കൂടാതെ ശാസ്ത്രീയ ഗവേഷണങ്ങളെല്ലാം സൂചിപ്പിക്കുന്നത് അജൈവ പദാർത്ഥങ്ങളിൽ നിന്ന് ജീവൻ ആകസ്മികമായുണ്ടാകുക സാധ്യമല്ലെന്ന് അവർ പറയുന്നു.
ജീവനില്ലാത്ത യന്ത്രമനുഷ്യനെ ഉണ്ടാക്കി അതിനെ പ്രോഗ്രാം ചെയ്യുന്നതിനു പിന്നിലും, ഒരു കോശത്തിന്റെ ഏറ്റവും ചെറിയ ഘടകമായ തന്മാത്രകളെ നിർമ്മിക്കാനും വിദഗ്‌ദ്ധനായ ഒരു ശാസ്ത്രജ്ഞൻ ഉണ്ടായിരിക്കണമെങ്കിൽ, അവയെക്കാൾ അനേക മടങ്ങ് സങ്കീർണ്ണമായ കോശങ്ങളിലെ തന്മാത്രകൽ ആകസ്മികമായുണ്ടാകുക വിരളമാണെന്ന് ബുദ്ധിപൂർവ്വമായ രൂപസംവിധാനം അംഗീകരിക്കുന്നവർ വാദിക്കുന്നു.
നിർദ്ദിഷ്ട സങ്കീർണ്ണത വില്യം ഡെംബിസ്ക്കി നിർദ്ദിഷ്ട സങ്കീർണ്ണത എന്ന ആശയം വിശദീകരിച്ചു.
1986-ൽ സൃഷ്ടിവാദിയായ രസതന്ത്രജ്ഞൻ ചാൾസ് ടാക്സൺ ഡിഎൻഎ-യിൽ നടക്കുന്ന വിവരകൈമാറ്റങ്ങൾ മുൻകൂട്ടി ഒരാൾ പ്രോഗ്രാം ചെയ്തതായി കാണപ്പെടുന്നതിനാൽ അതിനെ വിവരസങ്കേതിക തത്ത്വത്തിൽ നിന്നുള്ള നിർദ്ദിഷ്ടമായ സങ്കീർണ്ണത എന്ന് വിളിച്ചു.
ഈ തത്ത്വത്തെ 1990-ൽ ഗണിതതന്ത്രജ്ഞനും, ദൈവശാസ്ത്രജ്ഞനും, തത്ത്വശാസ്ത്രജ്ഞനുമായ വില്യം ഡെംബിസ്ക്കി വിശദമാക്കി.
ഡെംബിസ്ക്കി പറയുന്നതനുസരിച്ച് ഒരു വസ്തു നിർദ്ദിഷ്ട സങ്കീർണ്ണത കാട്ടുമ്പോൾ (അതായത് വസ്തു സങ്കീർണ്ണവുമാണ് അതേസമയം നിർദ്ദേശാനുസരണം പ്രവർത്തിക്കുന്നതുമാണ്) , ആ വസ്തു ഒരു രൂപസംവിധായകനാൽ ഉണ്ടായതാണെന്ന് നിരൂപിക്കാൻ കഴിയും എന്നാണ്.
അദ്ദേഹം പിൻവരുന്ന ഉദാഹരണം ഉപയോഗിച്ചു: "ഒരു അക്ഷരം സങ്കീർണ്ണതകളില്ലാതെ നിർദ്ദിഷ്ടമാണ്, എന്നാൽ ഒരു നീണ്ട അക്ഷരമാല നിർദ്ദിഷ്ടമല്ലെങ്കിൽ (അർത്ഥവത്തായ ക്രമത്തിൽ അല്ലെങ്കിൽ)  സങ്കീർണ്ണമാണ്."
സമാനമായി ജീവികോശങ്ങളുടെ മാസ്റ്റർ പ്രോഗ്രാം ആയ ഡിഎൻഎ  വളരെ നിർദ്ദിഷ്ടമായ സങ്കീർണ്ണത പ്രകടമാക്കുന്നതിനാൽ അതിലെ നിർദ്ദേശങ്ങൾ നൽകാൻ ഒരു ബുദ്ധിശക്തിയുള്ള വ്യക്തി ആവശ്യമാണെന്ന് അദ്ദേഹം പറയുകയുണ്ടായി.
തന്റെ സാധ്യതാക്കണക്കനുസരിച്ച് ജീവൻ ആകസ്മികമായുണ്ടാകാനുള്ള സാധ്യതയെ ഡെംബിസ്ക്കി കണക്കുകൂട്ടിയെടുക്കുകയുണ്ടായി.
താഴെ പറയുന്ന കാര്യങ്ങളാണ് ഈ കണക്കിനു ആധാരമാക്കിയത്.
10 80 , കാണപ്പെടുന്ന പ്രപഞ്ചത്തിലെ സൂക്ഷ്മ പദാർത്ഥങ്ങളുടെ എണ്ണം.
10 45 , ഒരു നിമിഷത്തിൽ സൂക്ഷ്മ പദാർത്ഥങ്ങളിൽ വരാൻ സാധ്യതയുള്ള മാറ്റങ്ങളുടെ അങ്ങേയറ്റം.
(പ്ലാങ്ക് സമയത്തിന്റെ പ്രതിലോമം) 10 25 , പ്രപഞ്ചത്തിന്റെ തുടക്കം മുതൽ ഇതുവരെയുള്ളതായ കണക്കാക്കപ്പെടുന്ന സമയത്തെക്കാൾ 100 കോടി വർഷങ്ങൾ കുടുതലുള്ള സംഖ്യ.
(അതായത് 10 25 നിമിഷങ്ങൾ)
ആകെ, 10 150 = 10 80 × 10 45 × 10 25 .
ഈ സംഖ്യ അങ്ങനെ പ്രപഞ്ചതുടക്കമായി ശാസ്ത്രജ്ഞർ കരുതുന്ന ബിഗ് ബാങ് വിസ്ഫോടനം തുടങ്ങി ഇന്നു വരെയുള്ള കാലഘട്ടത്തിൽ നടന്നിരിക്കാനുള്ള ആകസ്മികമായ പ്രക്രിയകളുടെ ഒരു ആകെ തുകയായി കണക്കാക്കപ്പെടുന്നു.
അങ്ങനെ ജീവൻ നിർദ്ദേശിക്കപ്പെടാതെ അകസ്മികമായി ഉണ്ടാകാനുള്ള സാധ്യത  10 150 -ൽ 1 മാത്രമാണെന്ന് ഡെംബിസ്ക്കി അവകാശപ്പെടുന്നു.
കോശത്തിന്റെ മാസ്റ്റർ പ്രോഗ്രാമായ ഡിഎൻഎ-യിൽ നടക്കുന്ന വിവരക്കൈമാറ്റങ്ങൾ ഒരു എഞ്ചിനീയറിങ്ങ് വിസ്മയം എന്ന് വിശേഷിപ്പിക്കപ്പെട്ടിരിക്കുന്നു.
പരിണാമം ശരിയാണെങ്കിൽ, ആകസ്മിക സംഭവങ്ങളുടെ ഒരു പരമ്പരയിലൂടെ ഡിഎൻഎ ഉളവാക്കപ്പെട്ടു എന്നതിനു കുറച്ചെങ്കിലും തെളിവ് നൽകണമെന്ന് രൂപസംവിധാനം പിന്താങ്ങുന്നവർ വാദിക്കുന്നു.
കൂടാതെ ജനിതകനിയമങ്ങളെക്കുറിച്ച് ചാൾസ് ഡാർവിന്റെ കാലത്ത് കാര്യമായി അറിവു വികാസം പ്രാപിച്ചിട്ടില്ലായിരുന്നു എന്നും ഇവർ  ഓർമ്മപ്പെടുത്തുന്നു.
എന്നാൽ, ഡിഎൻഎയുടെ സൃഷ്ടിക്കു പിന്നിൽ ചിട്ടയോടെ കാര്യങ്ങൾ ചെയ്യുന്ന ഒരു ബുദ്ധികേന്ദ്രം പ്രവർത്തിച്ചിട്ടുണ്ടെന്നതിന് ധാരാളം തെളിവുകളുള്ളതായി ഇവർ വാദിക്കുന്നു.
കോശം വേർപിരിയുന്നതിനു മുന്നേ ഡിഎൻഎയുടെ പകർപ്പെടുക്കുന്ന പുനരാവർത്തന പ്രക്രിയയും, തന്മാത്രകൾ നിർമ്മിക്കാനായി ഡിഎൻഎ വായിക്കപ്പെടുന്ന വിധവും അതീവ സങ്കീർണ്ണവും ആസൂത്രിതവുമായി കാണപ്പെടുന്നതിനാൽ അവയെ രൂപസംവിധാനത്തിന്റെ ഉദാഹരണമായി എടുത്തുകാട്ടപ്പെടുന്നു.
A, T, G, C എന്നീ നാല് അക്ഷരങ്ങളാലാണ് ഡിഎൻഎയിൽ കാണുന്ന കോഡുഭാഷയിലുള്ളത്.
കോഡുകൾ ചേർന്ന് ജീനുകൾ അഥവാ ഖണ്ഡികകളാകുന്നു.
ഒരോ ജീനിലും 27,000 അക്ഷരങ്ങളുണ്ട്.
ജീനുകൾ ചേർന്ന് ക്രോമസോം അഥവാ അദ്ധ്യായങ്ങൾ ഉണ്ടാകുന്നു.
ഇത്തരം 23 ക്രോമസോമുകൾ ചേർന്ന് പുസ്തകം ഉണ്ടാകുന്നു.
ഒരു ജീവിയുടെ ജനിതകവിവരങ്ങളുടെ ആകെത്തുകയാണ് ജീനോം.
ഒരു കോശത്തിൽ ജീനോമിന്റെ രണ്ട് സമ്പൂർണ്ണ പതിപ്പുകൾ ഉണ്ടാകും, അങ്ങനെ മൊത്തം 46 ക്രോമസോമുകൾ.
ഒരു ജീനോമിൽ തന്നെ ഏതാണ്ട് 300 കോടി ബേസ് ജോടികളിലുള്ള വിവരങ്ങളാണുള്ളത്.
ഒരൊറ്റ കോശത്തിന്റെ ഡിഎൻഎയിലെ ജനിതക വിവരങ്ങൾ ഒരു സർവ്വവിജ്ഞാനകോശത്തിലാക്കാൻ ശ്രമിച്ചാൽ ഏതാണ്ട് 80 വർഷം നിറുത്താതെ ടൈപ്പ് ചെയ്യേണ്ടി വരും.
ഇത്തരം 100 ലക്ഷം കോടി അതിസൂക്ഷ്മ കോശങ്ങളുണ്ട്.
തന്മാത്ര ജീവശാസ്ത്രം, കമ്പ്യൂട്ടർ സയൻസ് എന്നീ വിഷയങ്ങളിലെ ഒരു പ്രൊഫസർ ഇങ്ങനെ പറഞ്ഞു: "ഒരു ഗ്രാം ഡിഎൻഎ നിർജലീകരിച്ചെടുത്താൽ അതിന്റെ വ്യാപ്തി ഏകദേശം ഒരു ഘനസെന്റിമീറ്റർ വരും;അത്രയും ഡിഎൻഎ-യിൽ,ഏതാണ്ട് ഒരു ലക്ഷംകോടി സിഡി-കളിൽ [കോമ്പാക്റ്റ് ഡിസ്ക്] കൊള്ളുന്നത്ര വിവരങ്ങൾ ശേഖരിക്കാനാകും."
വിവരങ്ങളാൽ സാന്ദ്രമാണ് ഡിഎൻഎ, ഒരു ടീസ്പൂൺ ഡിഎൻഎ ഉപയോഗിച്ച് ഇപ്പോഴത്തെ ലോകജനസംഖ്യയുടെ 350 മടങ്ങ് മനുഷ്യരെ ഉളവാക്കാനുള്ള വ്യത്യസ്ത വിവരങ്ങൾ ഉൾക്കൊള്ളിക്കാൻ കഴിയും.
ആയതിനാൽ എഴുത്തുകാരനില്ലാത്ത പുസ്തകമില്ലാത്തതു പോലെ ഡിഎൻഎയിലെ ജനിതക വിവരങ്ങൾക്കും ഒരു രൂപസംവിധായകൻ അല്ലെങ്കിൽ എഴുത്തുകാരൻ ഉണ്ടാവുമെന്ന് ബുദ്ധിപൂർവ്വമായ രൂപസംവിധാനവാദികൾ പറയുന്നു.
ഡിഎൻഎയിൽ കാണുന്ന വിവരങ്ങളെ ചിലർ ഒരു ഫാക്ടറിയിലെ കേന്ദ്രഭാഗത്തുള്ള കമ്പ്യൂട്ടർ പ്രോഗ്രാമിനോട് ഉപമിച്ചിരിക്കുന്നു.
ഫാക്ടറിയെ ഒരു കോശമായും, ഫാക്ടറിയിലെ കേന്ദ്രഭാഗം കോശമർമ്മമായും(nucleus) അവർ കണക്കാക്കുന്നു.
കേന്ദ്രത്തിലെ പ്രോഗ്രാം ഫാക്ടറിയിലെ ഓരോ യന്ത്രവും നിർമ്മിക്കാനും കേടുപോക്കാനും അവശ്യമായ നിർദ്ദേശങ്ങൾ നിരന്തരം അയയ്ക്കുകയും കൂടാതെ സ്വന്തം പകർപ്പ് ഉണ്ടാക്കി അവയുടെ പ്രൂഫ് വായിക്കുകയും ചെയ്യുന്നു.
അതുല്യമായ മനുഷ്യശരീരം നിർമ്മിക്കാനും അജീവനാന്തം അതു പരിരക്ഷിക്കാനും അവശ്യമായ നിർദ്ദേശങ്ങൾ ഡിഎൻഎയിൽ ഉണ്ട്.
കൂടാതെ കോശവിഭജനം വളരെ വേഗത്തിലാണ് നടക്കുന്നത്.
ഉദാഹരണത്തിന് അമ്മയുടെ ഉദരത്തിൽ കുഞ്ഞ് വികാസം പ്രാപിക്കുമ്പോൾ മിനിട്ടിൽ 2,50,000 എന്ന നിരക്കിലാണ് പുതിയ മസ്തിഷ്കകോശങ്ങൾ ഉണ്ടാകുന്നത്.
അവശ്യവസ്തുക്കൾ കണക്കില്ലാതെ ലഭിക്കുന്ന സാഹചര്യം തുടർന്നാൽ വെറും രണ്ട് ദിവസം കൊണ്ട് ഒരൊറ്റകോശം വിഭജിച്ച് ഭൂമിയെക്കാൾ 2,500-ലേറെ ഭാരമുള്ള ഒരു കോശസഞ്ചയം രൂപം കൊള്ളും.
ഡിഎൻഎ പ്രവർത്തിക്കുന്നതിന് ഒരുകൂട്ടം തന്മാത്ര യന്ത്രങ്ങൾ അങ്ങേയറ്റം കൃത്യതയോടെ നിമിഷാർധങ്ങളുടെ പോലും വ്യത്യാസമില്ലാതെ ഒത്തൊരുമിച്ച് പ്രവർത്തിക്കണം.
കമ്പ്യൂട്ടർ പ്രോഗ്രാം തനിയെ ഉണ്ടാകാത്തതു പോലെ കോശത്തിലെ അതിസങ്കീർണ്ണമായ ഈ ഡിഎൻഎ പ്രോഗ്രാമും അതിലെ പ്രക്രിയയും തനിയെ ഉണ്ടായതല്ല മറിച്ച്  ബുദ്ധിപൂർവ്വമായ രൂപസംവിധായകന്റെ കരവിരുതാണെന്ന് രൂപസംവിധായകവാദികൾ പറയുന്നു.
ഉത്കൃഷ്ടമായി സംവിധാനം ചെയ്യപ്പെട്ട പ്രപഞ്ചം
ജീവശാസ്ത്രത്തിൽ നിന്ന് ഉപരിയായുള്ള വാദമുഖങ്ങളും ബുദ്ധിപൂർവ്വമായ രൂപസംവിധാനം എന്ന ആശയത്തിന്റെ പ്രചാരകർ ഉപയോഗിക്കാറുണ്ട്.
പ്രപഞ്ചത്തിൽ കാണുന്ന നിയമങ്ങളാണ് അവർ ഇതിനെ സമർത്ഥിക്കാനുപയോഗിക്കുന്നത്.
ഇവയിൽ അടിസ്ഥാന ഭൗതികശാസ്ത്ര കോൺസ്റ്റന്റുകൾ, അണുക്കളിൽ കാണപ്പെടുന്ന ശക്തി, ഗുരുത്വാകർഷണ നിയമങ്ങൾ, കാന്തിക-വൈദ്യുതശക്തി എന്നിവയെല്ലാം ഉപയോഗിക്കപ്പെടുന്നു.
ഉദാഹരണത്തിനു മിക്ക അടിസ്ഥാന ഭൗതികശാസ്ത്ര കോൺസ്റ്റന്റു സംഖ്യകളും 120 ദശാംശ അക്കങ്ങളിൽ വരെ കൃത്യത കാട്ടുന്നു.
ഈ ഭൗതികശാസ്ത്രനിയമങ്ങളിലും, കോൺസ്റ്റന്റുകളും എന്തെങ്കിലും ഒരു ചെറിയ മാറ്റം സംഭവിച്ചാൽ അത് ജീവന്റെ നിലനിൽപ്പിനെതന്നെ അപകടത്തിലാക്കും എന്ന് മാത്രമല്ല പ്രപഞ്ചത്തിന്റെ ഗതി തന്നെ താറുമാറാക്കും.
പരക്കെ എടുത്തുകാട്ടപ്പെടുന്ന ഒരു ഉദാഹരണമാണ് ഭുമിയുടെ കൃത്യമായ നിയമങ്ങൾ.
ഉദാഹരണത്തിനു സൂര്യനിൽ നിന്ന് ഭൂമി വളരെ സന്തുലിതമായ അകലം വച്ചു പുലർത്തുന്നു.
സൂര്യനിൽ നിന്ന് കുറച്ച് കിലോമീറ്റർ അകലുകയാണെങ്കിൽ ഭൂമി ഒരു ഐസ്പാളിയാകും, അതേസമയം കുറച്ച് കിലോമീറ്റർ അടുക്കുകയാണെങ്കിൽ അത് ഭൂമി ഒരു മരുഭുമിയാക്കാൻ ഇടയാക്കും.
ഇനി ഭൂമിയുടെ കൃത്യമായ ചരിവ് അതിൽ വ്യത്യസ്ത നാല് കാലാവസ്ഥയ്ക്ക് കാരണമാക്കുന്നു.
ഈ ചരിവിന്റെ അളവിൽ എന്തെങ്കിലും മാറ്റം സംഭവിച്ചാൽ കാലാവസ്ഥ ചക്രം തന്നെ സ്ഥിരതയില്ലാതാകും.
കൂടാതെ ഭൂമിയുടെ കൃത്യമായ വലിപ്പം അതിലെ ഗുരുത്വാകർഷണ ശക്തി ജീവജാലങ്ങൾക്ക് സന്തുലിതമുള്ളതാക്കുന്നു.
വലിപ്പം അൽപ്പം ഒന്ന് കൂടിയാൽ ഗുരുത്വാകർഷണം വർദ്ധിക്കുകയും അങ്ങനെ അത് മർദ്ദം കുറഞ്ഞ അപകടകാരികളായ ഹൈഡ്രജൻ, കാർബൺ ഡൈ ഓക്സൈഡ് പോലെയുള്ള വായുവിനെ താഴേക്ക് വലിച്ചുവച്ചു കൊണ്ട് ഭൂമിയെ മനുഷ്യവാസമല്ലാതാക്കി തീർക്കും.
ഇനി വലിപ്പം അല്പം ഒന്ന് കുറയുകയാണെങ്കിൽ അത് ജീവിക്കാനാവശ്യമായ ഓക്സിജനെ ബഹിരാകാശത്തേക്ക് കളഞ്ഞ് ഭൂമിയെ മനുഷ്യവാസമല്ലാതാക്കി തീർക്കും.
കൂടാതെ ചന്ദ്രന്റെ കൃത്യമായ വലിപ്പമാണ് കടലിൽ തിരവരാനും, കാറ്റിനെ നിയന്ത്രിക്കാനും സഹായിക്കുന്നത്.
ഭുമിയുടെ ചരിവ് മാറ്റം വരാതെ നിലനിറുത്താനും ചന്ദ്രൻ സഹായിക്കുന്നു.
ആയതിനാൽ ഭൂമി ഒരു ബുദ്ധിശക്തിയുള്ള സ്രഷ്ടാവിനാൽ ഉളവായതാണെന്ന്  രൂപസംവിധാനവാദികൾ കരുതുന്നു ബുദ്ധിശക്തിയുള്ള രൂപസംവിധായകൻ
ബുദ്ധിപൂർവ്വമായ രൂപസംവിധാനത്തെ ഒരു ശാസ്ത്രമായി അതിന്റെ പ്രചാരകർ വീക്ഷിക്കുന്നതിനാൽ രൂപസംവിധായകന്റെ നിർദ്ദിഷ്ടമായ പ്രകൃതിയും സ്വഭാവഗുണങ്ങളും വിവരിക്കുന്നത് മനഃപൂർവം ഒഴിവാക്കപ്പെടുന്നു.
എങ്കിലും ഇവരുടെ ന്യായവാദരീതികൾ സ്രഷ്ടാവ് ദൈവമാണ് എന്ന രീതിയിലാണ് കാണപ്പെടുന്നത്.
രൂപസംവിധായകവാദികൾ പ്രപഞ്ചവും, ജീവരൂപങ്ങളും വളരെ വിസ്മയം ജനിപ്പിക്കുന്നതിനാൽ  ഇതിന്റെയെല്ലാം സ്രിഷടാവിനെകുറിച്ച് മനസ്സിലാക്കാൻ മനുഷ്യർക്കാവില്ലെന്നും സ്രഷ്ടാവ്  സമയം, കാലം എന്നിവ പോലെയുള്ള കണക്കുകൾക്കതീതനാണെന്നും കരുതുന്നു.
തന്റെ സൃഷ്ടികൾ മുഖാന്തരം സ്രഷ്ടാവിനു ഒരു ഉദ്ദേശ്യം ഉണ്ടാകും എന്നും അവർ കരുതുന്നു.
മനുഷ്യന്റെ സ്വഭാവിക ഗുണങ്ങളായ മനസാക്ഷി, സ്നേഹം എന്നിവ സ്രഷ്ടാവും സമാനഗുണങ്ങളുള്ള ഒരു വ്യക്തിയാണെന്നും എന്നാൽ മനുഷ്യരുമായി സമ്പർക്കത്തിലാകാതെ നിൽക്കുകയാണെന്നും കരുതുന്നു.
ഇനി ചില രൂപസംവിധാനവാദികൾ ഭൂമി ഒരു കൂട്ടം അധോലോക ജീവികളാൽ നിർമ്മിതമായിരിക്കാമെന്നും കരുതുന്നു.
ബുദ്ധിശക്തിയുള്ള രൂപസംവിധായകൻ എന്ന സിദ്ധാന്തത്തിന്റെ മുഖ്യ പ്രചാരകർ എല്ലാവരും തന്നെ ഡിസ്ക്കവറി ഇൻസ്റ്റിറ്റൂട്ട് എന്ന സംഘടനയിൽ പ്രവർത്തിക്കുന്ന ഒരു കൂട്ടം ബുദ്ധിജീവികളാണ്.
അവർ ആ രുപസംവിധായകൻ ക്രിസ്തുമതത്തിലെ ദൈവമാണെന്ന് കരുതുന്നു.
അശാസ്ത്രീയത
വിശദീകരണത്തിൽ ലാളിത്വം പുലർത്തുക എന്നത് ഒരു ശാസ്ത്രസിദ്ധാന്തത്തിന്റെ ആവശ്യകതയാണ് ( ഓക്കമിന്റെ കത്തി കാണുക).
അനാവശ്യവും അദൃശ്യവുമായ പുതിയ പുതിയ കാരണങ്ങളെ വിശദീകരണത്തിൽ ഉൾപ്പെടുത്തുന്നതോടെ ഈ തത്ത്വം ലംഘിക്കപ്പെടുന്നു.
ശാസ്ത്രവിശദീകരണങ്ങളിൽ അതിഭൗതികമായ കാരണങ്ങളെ 
സങ്കൽപ്പിച്ചു കൂട്ടുന്നത് ഒഴിവാക്കുന്നതിനെ 'മെതഡോളജിക്കൽ നാച്ചുറലിസം' എന്ന് പറയുന്നു.
ഉദാഹരണത്തിന് ഒരു പാറയിൽ ഒരു കുഴി കണ്ടെത്തിയാൽ അത് ഒരു കുട്ടിച്ചാത്തനോ ജിന്നോ മനുഷ്യസങ്കൽപ്പത്തിലുള്ള മറ്റ് അതിഭൗതിക ശക്തികളോ ചെയ്തതാണ് എന്ന വിശദീകരണം ശാസ്ത്രം മുഖവിലയ്‌ക്കെടുക്കില്ല.
ശാസ്ത്രീയ വിശദീകരണത്തിന്റെ മറ്റൊരു സവിശേഷത അത് അന്തിമമല്ല എന്നതാണ്.
ലഭ്യമാകുന്ന പുതിയ തെളിവുകളുടെ അടിസ്ഥാനത്തിൽ പരിഷ്കരിക്കപ്പെടാനും മെച്ചപ്പെടുത്താനും തക്കവിധം ആണ് ഒരു ശാസ്ത്രീയ സിദ്ധാന്തം രൂപപ്പെടുത്തുന്നത്.
എന്നാൽ അന്തിമ വിശദീകരണമായി അജ്ഞാതമായ ഒരു സംവിധായകനെ പ്രതിഷ്ഠിക്കുന്നതോടെ തുടർന്നുള്ള ഗവേഷണങ്ങൾ മുഴുവൻ അസാധ്യമാകുന്നു.
പരിണാമവാദം ആദ്യം ചാൾസ് ഡാർവിൻ തുടങ്ങിവച്ചപ്പോൾ പരമ്പരാഗത ചിന്താഗതിക്കാർ എതിർത്തതുപോലെയാണ് തങ്ങളെ ഇന്ന് ശാസ്ത്രലോകം എതിർക്കുന്നതെന്ന്  രൂപസംവിധാനവാദികൾ പറയുന്നു.
ആയതിനാൽ കാലം മുന്നോട്ട് പോകുംതോറും തങ്ങൾ പറഞ്ഞതാണ് ശരിയെന്ന് ശാസ്ത്രലോകം മനസ്സില്ലാക്കുമെന്ന് അവർ കരുതുന്നു.
അമേരിക്കൻ ഐക്യനാടുകൾ രൂപസംവിധാനവാദികൾക്ക് അമിത മാധ്യമപ്രാധാന്യം ലഭിച്ചത് പരിണാമസിദ്ധാന്തവാദികൾക്ക് തലവേദനയായിട്ടുണ്ട്.
ഉദാഹരണത്തിനു, 1982-നു ശേഷം ദൈവം ഇല്ല എന്ന് വിശ്വസിക്കുന്നവരുടെ എണ്ണം ഐക്യനാടുകളിൽ 9% മുതൽ 14% മാത്രമേ ഉള്ളുവെന്ന് ഒരു കണക്കെടുപ്പ് കാണിക്കുന്നു.
എന്നാൽ ജീവൻ പരിണമിപ്പിക്കുന്നതിൽ ദൈവം ഇടപെട്ടു എന്ന് കരുതുന്നവർ 35% മുതൽ 40% വരെയും, മനുഷ്യനെ കഴിഞ്ഞ 10,000 വർഷങ്ങൾക്കിടയിൽ ദൈവം നേരിട്ട് സൃഷ്ടിച്ചു എന്ന് വിശ്വസിക്കന്നവർ 43% മുതൽ 47% വരെയുള്ളതായും കാണപ്പെട്ടു.
ശാസ്ത്രമല്ലാത്തതിനാൽ  രൂപസംവിധാനവാദം വിദ്യാലയങ്ങളിൽ പഠിപ്പിക്കാനവില്ല എന്ന് അമേരിക്കയിലെ ഒരു കോടതി വിധിക്കുകയുണ്ടായി.
പക്ഷേ പരിണാമസിദ്ധാന്തത്തിന്റെ പരിമിതികളും, തങ്ങളുടെ പുതിയ ശാസ്ത്രവും പഠിപ്പിക്കണമെന്ന് വാദിച്ചുകൊണ്ട് ഡിസ്ക്കവറി ഇൻസ്റ്റിറ്റുട്ട് "വിവാദം പഠിപ്പിക്കുക" (teach the controversy) എന്ന സമരമുറ പ്രയോഗിക്കുന്നുമുണ്ട്.
യുറോപ്പിലും ഡിസ്ക്കവറി ഇൻസ്റ്റിറ്റ്യുട്ട് പ്രവർത്തിക്കുന്നുണ്ട്.
എന്നാൽ ടർക്കി പോലെയുള്ള ഇസ്ലാമിക രാജ്യങ്ങൾ പരിണാമസിദ്ധാന്തത്തിന്റെ കൂടെ ബുദ്ധിപൂർവ്വമായ രൂപസംവിധാനം എന്ന ആശയവും പഠിപ്പിക്കണമെന്ന് തീരുമാനിച്ചിട്ടുണ്ട്.
കുറിപ്പ് അവലംബം പുറത്തേക്കുള്ള കണ്ണികൾ
ഡിസ്ക്കവറി ഇൻസ്റ്റിറ്റൂട്ട് വെബ്സൈറ്റ്
സിയന്ന കോളേജ് ഓഫ് പ്രൊഫഷണൽ സ്റ്റഡീസ്
ഇടകൊച്ചിയിൽ  സ്ഥിതി ചെയുന്ന  ഒരു പ്രൊഫെഷനൽ കോളേജ് ആണ് സിയന്ന കോളേജ് .
കൊച്ചി റോമൻ കത്തോലിക്കാ രൂപതയുടെ കീഴിൽ 2002 ഇൽ സ്ഥാപിതമായ കോളേജ് മഹാത്മാ ഗാന്ധി സർവകലാശാലയുമായി ചേർന്ന് പ്രവർതികുന്നു
ആവില കോളേജ് ഓഫ് എഡ്യൂക്കേഷൻ
1995-ൽ കൊച്ചി ലത്തീൻ കാത്തലിക് രൂപതയാണ് ആവില കോളേജ് ഓഫ് എഡ്യൂക്കേഷൻ സ്ഥാപിച്ചത്.
നിലവിൽ ഇത് നിയന്ത്രിക്കുന്നത് ഇടക്കൊച്ചിൻ അക്വിനാസ് എഡ്യൂക്കേഷണൽ ആൻഡ് ചാരിറ്റബിൾ ട്രസ്റ്റാണ്.
ന്യൂനപക്ഷ വിദ്യാഭ്യാസ സ്ഥാപനങ്ങൾക്കായുള്ള ദേശീയ കമ്മീഷൻ, 2011 ഓഗസ്റ്റ് 10-ലെ 2011/54850-ലെ 326-ലെ ഉത്തരവ് പ്രകാരം ഇടക്കൊച്ചിൻ ആവില കോളേജിന് ന്യൂനപക്ഷ പദവി സർട്ടിഫിക്കറ്റ് അനുവദിച്ചു.
സി.വി. ആനന്ദബോസ് ഈ ലേഖനവും സി. വി. ആനന്ദബോസ് എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
സിവി ആനന്ദ ബോസ് ഒരു രാഷ്ട്രീയക്കാരനും വിരമിച്ച 1977-ബാച്ച് ഇന്ത്യൻ അഡ്മിനിസ്ട്രേറ്റീവ് സർവീസ് ഓഫീസറുമാണ്, നിലവിൽ 2022 നവംബർ 23 മുതൽ പശ്ചിമ ബംഗാൾ ഗവർണറായി സേവനമനുഷ്ഠിക്കുന്നു അവലോകനം
ആനന്ദ ബോസ്  ഇപ്പോൾ പശ്ചിമ ബംഗാൾ ഗവർണറായി സേവനമനുഷ്ഠിക്കുന്നു.
ഇന്ത്യയുടെ ഗവ.
സെക്രട്ടറി, .
ചീഫ് സെക്രട്ടറി, യൂണിവേഴ്സിറ്റി വൈസ് ചാൻസലർ തുടങ്ങിയ   പദവി കൾ വഹിച്ചിട്ടുണ്ട്.
യു എന്നുമായി കൂടിയാലോചനാ പദവിയിൽ ഹാബിറ്റാറ്റ് അലയൻസിന്റെ ചെയർമാനും യുഎൻ ഹാബിറ്റാറ്റ് ഗവേണിംഗ് കൗൺസിൽ അംഗവുമാണ്.
ഇംഗ്ലീഷ്, മലയാളം, ഹിന്ദി ഭാഷകളിലായി നോവലുകൾ, ചെറുകഥകൾ, കവിതകൾ, ലേഖനങ്ങൾ  എന്നീ വിഭാഗങ്ങളിൽ   32 പുസ്തകങ്ങൾ ബോസ് പ്രസിദ്ധീകരിച്ചിട്ടുണ്ട്.
ബോസിന്റെ വിദ്യാഭ്യാസം മാന്നാനം കുര്യാക്കോസ് ഏലിയാസ് കോളേജിലും ചങ്ങനാശ്ശേരി സെന്റ് ബെർച്ചമാൻസ് കോളേജിലുമാണ് .
പിലാനിയിലെ ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസിൽ നിന്ന് പിഎച്ച്ഡിയും നേടിയിട്ടുണ്ട്.
1977-ൽ ഐഎഎസിൽ ചേർന്ന ബോസിന് പൊതുസേവനങ്ങൾ വേഗത്തിലും കാര്യക്ഷമമായും ജനങ്ങൾക്ക് എത്തിക്കാൻ കഴിയുന്ന സദ്ഭരണത്തിൽ പുതുമകൾ അവതരിപ്പിക്കാനുള്ള അവസരം ലഭിച്ചു.
മുസ്സൂറിയിലെ ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷന്റെ ഫെലോയാണ് ബോസ്.
ജവഹർലാൽ നെഹ്‌റു ഫെല്ലോഷിപ്പ് പുനരുജ്ജീവിപ്പിച്ചു.
വിദ്യാഭ്യാസം, വനം, പരിസ്ഥിതി, തൊഴിൽ, പൊതുഭരണം തുടങ്ങി വിവിധ മന്ത്രാലയങ്ങളിൽ ജില്ലാ കളക്ടർ, പ്രിൻസിപ്പൽ സെക്രട്ടറി, അഡീഷണൽ ചീഫ് സെക്രട്ടറി എന്നീ നിലകളിൽ ബോസ് പ്രവർത്തിച്ചിട്ടുണ്ട്.
നിർമിതി കേന്ദ്ര (ബിൽഡിംഗ് സെന്റർ), ജില്ലാ ടൂറിസം കൗൺസിൽ, ഹാബിറ്റാറ്റ് അലയൻസ് തുടങ്ങി താങ്ങാനാവുന്ന ഭവനം, സദ്ഭരണം, ശാസ്ത്ര സാങ്കേതികം, കൃഷി, ഗ്രാമവികസനം, വിദ്യാഭ്യാസം എന്നീ മേഖലകളിൽ ബോസ് നിരവധി പ്രസ്ഥാനങ്ങളും സ്ഥാപനങ്ങളും സ്ഥാപിച്ചിട്ടുണ്ട്.
ജനീവയിലെ യൂറോപ്യൻ കൗൺസിൽ ഫോർ ന്യൂക്ലിയർ റിസർച്ച് (CERN), ഫ്രാൻസിലെ ITER, ഇന്റർനാഷണൽ ഫ്യൂഷൻ എനർജി ഓർഗനൈസേഷൻ എന്നിവയിൽ ഇന്ത്യയെ പ്രതിനിധീകരിച്ചിട്ടുണ്ട്.
ആറ്റോമിക് എനർജി എജ്യുക്കേഷൻ സൊസൈറ്റിയുടെ ചെയർമാനായിരുന്നു.
ഐക്യരാഷ്ട്രസഭ അദ്ദേഹത്തിന്റെ സംരംഭങ്ങളെ 'ഗ്ലോബൽ ബെസ്റ്റ് പ്രാക്ടീസ്' ആയി നാല് തവണ തിരഞ്ഞെടുത്തു.
ഇന്ത്യൻ സർക്കാർ അദ്ദേഹത്തിന് ദേശീയ (പ്രത്യേക) ഹാബിറ്റാറ്റ് അവാർഡ് നൽകി.
ശ്രീപദ്മനാഭസ്വാമി ക്ഷേത്രത്തിലെ നിധി സംബന്ധിച്ച സുപ്രീം കോടതി സമിതിയുടെ തലവനായിരുന്നു അദ്ദേഹം.
ജനങ്ങൾക്ക് ചെലവ് കുറഞ്ഞതും പരിസ്ഥിതി സൗഹൃദവുമായ വീടുകൾ നൽകുന്നതിനായി 1985-ൽ കൊല്ലം ജില്ലാ കളക്ടറായി അദ്ദേഹം സ്ഥാപിച്ച നിർമിതി കേന്ദ്രം (കെട്ടിട കേന്ദ്രം) ഒരു ദേശീയ ശൃംഖലയായി മാറുകയും ദേശീയ ഭവന നയത്തിന്റെ ഭാഗമാവുകയും ചെയ്തു.
2022-ഓടെ എല്ലാവർക്കും താങ്ങാനാവുന്ന ഭവനങ്ങൾ നൽകാനുള്ള പ്രധാനമന്ത്രിയുടെ തീരുമാനത്തിന്റെ പ്രേരണയായാണ് താങ്ങാനാവുന്ന ഭവനങ്ങളിലെ ഈ അതുല്യമായ സംരംഭം കാണുന്നത്.
2014 മാർച്ച് 4 ന് നരേന്ദ്ര മോദിയെ കാണാനും നിർദ്ദേശം സമർപ്പിക്കാനും ബോസിന് അവസരം ലഭിച്ചു.
1986-ൽ ബോസ് ആരംഭിച്ച ജില്ലാ ടൂറിസം പ്രമോഷൻ കൗൺസിൽ കേരള സർക്കാർ സംസ്ഥാനത്തെ എല്ലാ ജില്ലകളിലും നടപ്പാക്കിയതാണ് കേരളത്തെ ദൈവത്തിന്റെ സ്വന്തം നാടാക്കിയതിന് പിന്നിലെ നോഡൽ സ്ഥാപനം.
ഈ സ്ഥാപനം രാജ്യത്തെ എല്ലാ ജില്ലകളിലും ആവർത്തിക്കണമെന്ന് ദേശീയ ടൂറിസം നയം ശുപാർശ ചെയ്യുന്നു.
ആശുപത്രികളിൽ അനുബന്ധ ചികിത്സാ സൗകര്യങ്ങൾ നൽകുന്ന സ്ഥാപനങ്ങൾ എന്ന നിലയിൽ ബോസ് ആരംഭിച്ച ധന്വന്തരി കേന്ദ്രങ്ങൾ കേരളത്തിലെ എല്ലാ ജില്ലകളിലും ആവർത്തിച്ചു.
ഇന്ത്യയിൽ ആദ്യമായി കുറഞ്ഞ നിരക്കിൽ മരുന്നുകൾ ലഭ്യമാക്കാനുള്ള ശ്രമം ധന്വന്തരി കേന്ദ്രത്തിന്റെ ഭാഗമായാണ് ആരംഭിച്ചത്.
പിന്നീട് കേരള സർക്കാർ ന്യായവിലയ്ക്ക് മരുന്നുകൾ സ്ഥിരമായി നൽകുന്നതിന് സ്ഥാപനങ്ങൾ സ്ഥാപിച്ചു.
പ്രധാൻ മന്ത്രി ഭാരതീയ ജൻ ഔഷധി പരിയോജന കേന്ദ്രത്തെ ബോസ് 32 വർഷം മുമ്പ് എടുത്ത ഒരു എളിയ സംരംഭത്തിന്റെ മഹത്തായ പരിസമാപ്തിയായി കണക്കാക്കാം.
ഫലപ്രദമായ ജനസമ്പർക്ക പരിപാടിയായി കേരളത്തിലെ വിവിധ സ്ഥലങ്ങളിൽ വിജയകരമായി ആരംഭിച്ച 'ഫയൽ ടു ഫീൽഡ്' പരിപാടി പൊതുജനങ്ങളുടെ പരാതികൾ പരിഹരിക്കാനും പിന്നാക്ക ഗ്രാമീണ മേഖലകളുടെ വികസനം ത്വരിതപ്പെടുത്താനും കഴിയുന്ന ഒരു ഭരണപരമായ നവീകരണമാണെന്ന് തെളിയിക്കപ്പെട്ടിട്ടുണ്ട്.
അന്നത്തെ കേരള മുഖ്യമന്ത്രി നയിച്ച യുഎൻ അവാർഡ് നേടിയ പൊതു സേവന വിതരണ സംവിധാനത്തിന്റെ മുന്നോടിയാണ് ഇതെന്ന് കേന്ദ്ര ടൂറിസം മന്ത്രി അൽഫോൺസ് കണ്ണന്താനം രേഖപ്പെടുത്തിയിട്ടുണ്ട്.
ഗ്രാമപ്രദേശങ്ങളുടെ സമയബന്ധിതമായ വികസനത്തിനായി സബ് കളക്ടറെന്ന നിലയിൽ ബോസ് ആരംഭിച്ച ഗ്രാമോത്സവ പരിപാടി, കേരള ഗവൺമെന്റ്, അനുകരണീയമായ ഒരു ഫലപ്രദമായ വികസന മാതൃകയായി ഔദ്യോഗികമായി വിലയിരുത്തുകയും സർക്കാർ 200 പഞ്ചായത്തുകളിൽ ഈ പരിപാടി ആവർത്തിക്കുകയും ചെയ്തു.
കൊല്ലം ജില്ലയിലെ മത്സ്യത്തൊഴിലാളികൾക്കിടയിൽ അവതരിപ്പിച്ച 'റേഷൻ കാർഡ് ലോൺ' എന്നറിയപ്പെടുന്ന മൈക്രോ ക്രെഡിറ്റ് പദ്ധതിക്ക് സമൂഹത്തിലെ പാർശ്വവൽക്കരിക്കപ്പെട്ട ഈ വിഭാഗത്തെ കൊള്ളപ്പലിശക്കാരുടെ പിടിയിൽ നിന്ന് രക്ഷിക്കാൻ കഴിയും.
ബോസിന്റെ കാലത്താണ് സംസ്ഥാനത്തെ ആദ്യത്തെ ഹൗസ് ബോട്ട് കൊല്ലത്ത് നിലവിൽ വന്നത്, ഇന്ന് വിനോദസഞ്ചാരമേഖലയിൽ ഹൗസ് ബോട്ടുകൾ പ്രധാന വരുമാന മാർഗമാണ്.
1985-ൽ കൊല്ലത്ത് സ്ഥാപിച്ച അഡ്വഞ്ചർ പാർക്കിലൂടെ സാഹസിക കായിക വിനോദങ്ങൾക്ക് സംസ്ഥാനത്ത് കുതിപ്പ് ലഭിച്ചു.
തുടർന്ന്, ഈ ആവശ്യത്തിനായി ഒരു അഡ്വഞ്ചർ അക്കാദമി സ്ഥാപിക്കാൻ അദ്ദേഹത്തിന് കഴിഞ്ഞു.
ശാസ്താംകോട്ട ശുദ്ധജല തടാകത്തെ സംരക്ഷിക്കുന്നതിനായി കായലിനു ചുറ്റും ഹരിത വലയം ഉയർത്തി, മണ്ണൊലിപ്പ് തടഞ്ഞ്, നിയന്ത്രണാതീതമായ രീതികൾ നീക്കി കാമ്പയിൻ മോഡിൽ ആരംഭിച്ച വാട്ടർ സേവ് പദ്ധതിക്ക് ജർമ്മനിയിൽ നിന്ന് യുഎൻ സ്പോൺസർ ചെയ്ത ബ്രെമെൻ പാർട്ണർഷിപ്പ് അവാർഡ് ലഭിച്ചു.
തൊഴിലാളികൾക്കിടയിൽ സുസ്ഥിര വികസന-ക്ഷേമ പരിപാടികൾ നടപ്പിലാക്കുന്നതിനായി ബോസ് ആരംഭിച്ച ലേബർ അജണ്ട കേരള സർക്കാർ അംഗീകരിച്ചതാണ്, ആഗോള നല്ല സമ്പ്രദായമായി യുഎൻ തിരഞ്ഞെടുത്തു.
അറ്റോമിക് എനർജി എജ്യുക്കേഷൻ സൊസൈറ്റിയുടെ ചെയർമാനെന്ന നിലയിൽ, ബോസിന് വിദ്യാഭ്യാസത്തിനായി ഒരു ടെലിവിഷൻ സ്റ്റുഡിയോ സ്ഥാപിക്കാനും ശാസ്ത്രമേളകളും യുവജനോത്സവങ്ങളും അവതരിപ്പിക്കാനും കഴിയും.
എംഡി നാഫെഡ് എന്ന നിലയിൽ, ബോസിന് അഴിമതി പരിശോധിക്കാനും കുറ്റവാളികളെ നിയമത്തിന് മുന്നിൽ കൊണ്ടുവരാനും സംഘടനയെ തിരികെ കൊണ്ടുവരാനും കഴിയും.
അവശ്യസാധനങ്ങളുടെ വില കുതിച്ചുയർന്നപ്പോൾ, ബോസ് 'ഈസി മാർക്കറ്റ്' പദ്ധതിയും പച്ചക്കറികൾക്കും ഹോർട്ടികൾച്ചർ ഉൽപ്പന്നങ്ങൾക്കും 'ഫാം ഗേറ്റ് മുതൽ ഹോം ഗേറ്റ്' ഡയറക്ട് വിപണന പദ്ധതിക്കും തുടക്കമിട്ടു.
ഡൽഹിയിൽ ഉള്ളിവില കുതിച്ചുയർന്നപ്പോൾ, മാർക്കറ്റ് വിലയേക്കാൾ മുപ്പത് ശതമാനം കുറഞ്ഞ് ഉള്ളി വിൽക്കാനുള്ള വിജയകരമായ വിപണി ഇടപെടൽ നടത്തി.
റഫറൻസുകൾ – ഏഷ്യാനെറ്റ് ന്യൂസ് ഭാഗം 1 – ഏഷ്യാനെറ്റ് ന്യൂസ് ഭാഗം 2 – സി വി ആനന്ദ ബോസ് വെബ്സൈറ്റ് – ദൂരദർശൻ
സി. വി. ആനന്ദബോസ് ഈ ലേഖനവും സി.വി. ആനന്ദബോസ് എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
പശ്ചിമ ബംഗാൾ ഗവർണറായ ഒരു ഇന്ത്യൻ രാഷ്ട്രീയക്കാരനും ഇന്ത്യൻ അഡ്മിനിസ്ട്രേറ്റീവ് സർവീസിൽ സേവനമനുഷ്ഠിച്ച മുൻ സിവിൽ ഉദ്യോഗസ്ഥനുമാണ് സി വി ആനന്ദബോസ് .
സിവിൽ സർവീസ്, ഭവന വിദഗ്ധൻ, എഴുത്തുകാരൻ, പ്രാസംഗികൻ എന്നീ നിലകളിൽ ഗവ.
സെക്രട്ടറി പദവി വഹിച്ചിട്ടുണ്ട്.
ഇന്ത്യയുടെ സെക്രട്ടറി, ചീഫ് സെക്രട്ടറി, യൂണിവേഴ്സിറ്റി വൈസ് ചാൻസലർ.
ഐക്യരാഷ്ട്രസഭയിൽ കൂടിയാലോചനാ പദവിയിൽ ഹാബിറ്റാറ്റ് അലയൻസിന്റെ ചെയർമാനും യുഎൻ ഹാബിറ്റാറ്റ് ഗവേണിംഗ് കൗൺസിൽ അംഗവുമാണ്.
ജവഹർലാൽ നെഹ്‌റു ഫെല്ലോഷിപ്പ് ലഭിച്ച ആനന്ദബോസ്, മുസ്സൂറിയിലെ ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്‌ട്രേഷന്റെ ഫെല്ലോ കൂടിയാണ്.
വിദ്യാഭ്യാസം, വനം, പരിസ്ഥിതി, തൊഴിൽ, പൊതുഭരണം തുടങ്ങി വിവിധ മന്ത്രാലയങ്ങളിൽ ജില്ലാ കളക്ടർ, പ്രിൻസിപ്പൽ സെക്രട്ടറി, അഡീഷണൽ ചീഫ് സെക്രട്ടറി എന്നീ നിലകളിൽ ആനന്ദബോസ് പ്രവർത്തിച്ചിട്ടുണ്ട്.
നിർമിതി കേന്ദ്ര (ബിൽഡിംഗ് സെന്റർ), ജില്ലാ ടൂറിസം കൗൺസിൽ, ഹാബിറ്റാറ്റ് അലയൻസ് തുടങ്ങി താങ്ങാനാവുന്ന ഭവനം, സദ്ഭരണം, ശാസ്ത്ര സാങ്കേതികം, കൃഷി, ഗ്രാമവികസനം, വിദ്യാഭ്യാസം എന്നീ മേഖലകളിൽ ആനന്ദബോസ് നിരവധി പ്രസ്ഥാനങ്ങളും സ്ഥാപനങ്ങളും സ്ഥാപിച്ചിട്ടുണ്ട്.
നോവലുകൾ, ചെറുകഥകൾ, കവിതകൾ, ലേഖനങ്ങൾ തുടങ്ങി ഇംഗ്ലീഷ്, മലയാളം, ഹിന്ദി ഭാഷകളിലായി 32 പുസ്തകങ്ങൾ ആനന്ദബോസ് പ്രസിദ്ധീകരിച്ചിട്ടുണ്ട്.
ഇന്ത്യയിൽ ആദ്യമായി കുറഞ്ഞ നിരക്കിൽ മരുന്നുകൾ ലഭ്യമാക്കാനുള്ള ശ്രമം ധന്വന്തരി കേന്ദ്രത്തിന്റെ ഭാഗമായി ആരംഭിച്ചു.
ഗ്രാമപ്രദേശങ്ങളുടെ സമയബന്ധിതമായ വികസനത്തിനായി സബ് കളക്ടറെന്ന നിലയിൽ ബോസ് ആരംഭിച്ച ഗ്രാമോത്സവ പരിപാടി, കേരള ഗവൺമെന്റ് ഔദ്യോകികമായി മാതൃകയാക്കാൻ യോഗ്യമായ വികസന മാതൃകയായി വിലയിരുത്തുകയും സർക്കാർ 200 പഞ്ചായത്തുകളിൽ ആ പരിപാടി ആവർത്തിക്കുകയും ചെയ്തു.
ആയുർവേദ ചികിത്സയ്ക്കും ഗവേഷണത്തിനുമുള്ള സൗകര്യങ്ങളോടുകൂടിയ വിപുലമായ ഔഷധത്തോട്ടം, ശാസ്താംകോട്ട തടാകം , റാംസർ സൈറ്റിന്റെ തീരത്ത് സജ്ജീകരിച്ച സഞ്ജീവനി കേന്ദ്രം, സംസ്ഥാനത്തിന്റെ മറ്റ് ഭാഗങ്ങളിൽ ആവർത്തിക്കുകയും വനംവകുപ്പ് അവരുടെ പ്രധാന പദ്ധതികളിലൊന്നായി ഇത് സ്വീകരിക്കുകയും ചെയ്തു.
സ്ത്രീകളെ ശാക്തീകരിക്കുന്നതിനും അവർക്കിടയിൽ സംരംഭകത്വം വികസിപ്പിക്കുന്നതിനുമായി 1986-ൽ കൊല്ലത്ത് അന്നപൂർണ സൊസൈറ്റി സ്ഥാപിച്ചു.
അവർക്ക് വർക്കിംഗ് വിമൻസ് ഹോസ്റ്റൽ നടത്താനും ഔട്ട്‌ഡോർ കാറ്ററിംഗ് നടത്താനും തെരുവ് ഭക്ഷണത്തിനായി മൊബൈൽ റെസ്റ്റോറന്റുകൾ സ്ഥാപിക്കാനും വരുമാനം ഉണ്ടാക്കുന്ന സാമ്പത്തിക വികസന പ്രവർത്തനങ്ങൾക്ക് സ്ത്രീകളെ സജ്ജരാക്കുന്നതിനുള്ള ശേഷി വർദ്ധിപ്പിക്കാനും കഴിയുന്നുണ്ട്.
കേരളത്തിലെ പ്രമുഖ കുടുംബശ്രീ സ്വയം സഹായ സംഘങ്ങൾ എന്ന നിലയിലാണ് ഇത് വിലയിരുത്തപ്പെടുന്നത്.
റേഷൻ കാർഡ് ലോൺ എന്നറിയപ്പെടുന്ന കൊല്ലം ജില്ലയിലെ മത്സ്യത്തൊഴിലാളികൾക്കിടയിൽ അവതരിപ്പിച്ച മൈക്രോ ക്രെഡിറ്റ് പദ്ധതി വഴി സമൂഹത്തിലെ പാർശ്വവൽക്കരിക്കപ്പെട്ട ഈ വിഭാഗത്തെ കൊള്ളപ്പലിശക്കാരുടെ പിടിയിൽ നിന്ന് രക്ഷിക്കാൻ സാധിച്ചു.
ശാസ്താംകോട്ട ശുദ്ധജല തടാകത്തെ സംരക്ഷിക്കുന്നതിനായി കായലിനു ചുറ്റും പച്ച ബെൽറ്റ് ഉയർത്തി, മണ്ണൊലിപ്പ് തടഞ്ഞ്, നിയന്ത്രിത സമ്പ്രദായങ്ങൾ നീക്കി പ്രചാരണ മോഡിൽ ആരംഭിച്ച വാട്ടർ സേവ് പദ്ധതിക്ക് ജർമ്മനിയിൽ നിന്ന് യുഎൻ സ്പോൺസർ ചെയ്ത ബ്രെമെൻ പാർട്ണർഷിപ്പ് അവാർഡ് ലഭിച്ചു.
തൊഴിലാളികൾക്കിടയിൽ സുസ്ഥിര വികസന, ക്ഷേമ പരിപാടികൾ നടപ്പിലാക്കുന്നതിനായി ബോസ് ആരംഭിച്ച ലേബർ അജണ്ട കേരള സർക്കാർ അംഗീകരിച്ചതാണ്, ആഗോളതലത്തിൽ നല്ല ശീലമായി യുഎൻ ഇതിനെ തിരഞ്ഞെടുത്തു.
അറ്റോമിക് എനർജി എജ്യുക്കേഷൻ സൊസൈറ്റിയുടെ ചെയർമാനെന്ന നിലയിൽ, ആനന്ദബോസിന് വിദ്യാഭ്യാസത്തിനായി ഒരു ടെലിവിഷൻ സ്റ്റുഡിയോ സ്ഥാപിക്കാനും ശാസ്ത്രമേളകളും യുവജനോത്സവങ്ങളും അവതരിപ്പിക്കാനും കഴിഞ്ഞു.
നാഫെഡിന്റെ എം ഡി എന്ന നിലയിൽ, ബോസിന് അഴിമതി പരിശോധിക്കാനും കുറ്റവാളികളെ നിയമത്തിന് മുന്നിൽ കൊണ്ടുവരാനും സംഘടനയെ തിരികെ കൊണ്ടുവരാനും കഴിഞ്ഞു.
നാഷണൽ മ്യൂസിയത്തിന്റെ അഡ്‌മിനിസ്‌ട്രേറ്റർ എന്ന നിലയിൽ, ബോസ് 100-ദിന പരിപാടി ആരംഭിക്കുകയും അതുകൊണ്ട് സ്ഥാപനത്തെ നവീകരിക്കാനും പുനരുജ്ജീവിപ്പിക്കാനും കഴിഞ്ഞു.
അടഞ്ഞുകിടക്കുന്ന ഗാലറികൾ തുറക്കുക, പ്രദർശനവും ലൈറ്റിംഗും നവീകരിക്കുക, മ്യൂസിയം സമൂഹത്തിലെത്തിക്കുന്നതിനുള്ള ഔട്ട്‌റീച്ച് പ്രോഗ്രാമുകൾ ആരംഭിക്കുക, ഇന്ത്യയുടെ ദേശീയ പൈതൃകത്തിന്റെ മഹത്വത്തിലേക്ക് യുവമനസ്സുകളെ ജ്വലിപ്പിക്കാൻ കുട്ടികളുടെ പരിപാടികൾ സംഘടിപ്പിക്കുക എന്നിങ്ങനെ നിർദ്ദേശിച്ച മെച്ചപ്പെടുത്തലുകളിൽ ഭൂരിഭാഗവും 60 ദിവസം കൊണ്ട് നേടിയെടുത്തു.
, അന്താരാഷ്ട്ര പ്രദർശനങ്ങൾ സംഘടിപ്പിക്കുകയും പീപ്പിൾസ് മ്യൂസിയം പ്രസ്ഥാനം ആരംഭിക്കുകയും ചെയ്തു, ചിലത് സൂചിപ്പിക്കാം.
അവലംബം – Asianet News Part 1 – Asianet News Part 2 – C.V. Ananda Bose Website – Doordarshan
ബോംബെ മാർച്ച് 12 ഇംഗ്ലീഷ് വിലാസം https://ml.wikipedia.org/wiki/Bombay_March_12
ബാബു ജനാർദ്ദനൻ രചനയും സംവിധാനവും നിർവ്വഹിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് ബോംബെ മാർച്ച് 12 .
1993-ലെ ബോംബെ സ്ഫോടന പരമ്പരയെ ആസ്പദമാക്കിയിട്ടുള്ളതാണ് ഈ ചിത്രം.
തിരക്കഥാകൃത്തായ ബാബു ജനാർദ്ദനൻ ആദ്യമായി സംവിധാനം ചെയ്ത ചിത്രം കൂടിയാണിത്.
മമ്മൂട്ടി , റോമ , ഉണ്ണി മുകുന്ദൻ എന്നിവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്.
ജാതിയുടെ പേരിൽ ഇരകളാക്കപ്പെടുന്നവരുടെ കഥ.
തീവ്രവാദികളുടെയും പോലീസിനും ഇടയിൽ മുസ്ലിം ആയതിന്റെ പേരിൽ ശിക്ഷിക്കപ്പെടുന്ന സാത്വികരായ ഒരുപിടി മനുഷ്യരുടെ കഥ.1993 മാർച്ച് 12 നു ബോംബെയിലുണ്ടായ ബോംബ് സ്ഫോടന പരമ്പരകളുടെ പശ്ചാത്തലത്തിലാണ് പ്രമേയം.
കോയമ്പത്തൂർ ബോംബ് സ്ഫോടന കേസിൽ 9 വർഷം വിചാരണയില്ലാതെ തടവുകാരനാകേണ്ടി വന്ന നിരപരാധിയായ സമീർ എന്നചെറുപ്പക്കാരന്റേയും മത തീവ്രവാദികളുടെ ട്രാപ്പിൽ പെടുന്ന ഷാജഹാൻ എന്ന യുവാവിന്റേയും ഇവരുടെ കുടുംബത്തിന്റേയും ദുരവസ്ഥ സമകാലീന മത-സാമുദായിക-രാഷ്ട്രീയ പശ്ചാത്തലത്തിൽ അവതരിപ്പിക്കുന്നു.
സൗഹാർദ്ദത്തോടെ വാഴുന്ന ഒരു ഗ്രാമത്തിൽ നിന്നും ജോലികിട്ടി ഷാജഹാൻ ( ഉണ്ണി മുകുന്ദൻ ]) മുംബയിലെത്തുന്നു.
അവിടെ അവനെ തീവ്രവാദി സംഘം നോട്ടമിടുന്നു.
അവന്റെ സ്കൂട്ടർ പൊട്ടിത്തെറിച്ച് കുറേപേർ മരിച്ചതോടെ അവൻ പോലീസിന്റെ നോട്ടപ്പുള്ളിയാകുന്നു.
രക്ഷക്കായി ഒളിച്ചോടിയ അവൻ കർണ്ണാടകത്തിലെ ഒരു ഉൾഗ്രാമത്തിൽ എത്തി ഹിന്ദുവായി ജീവിക്കുന്നു.
അവിടെ വെച്ച് കാസർകോഡുകാരനായ സനാതനഭട്ട്( മമ്മൂട്ടി ) അവൻ ഇസ്ലാമാണെന്ന് മനസ്സിലാക്കിയതറിഞ്ഞ് കഥമുഴുവൻ പറയുന്നു.
തന്റെ തലയ്ക്ക് രണ്ട് ലക്ഷം വിലയിട്ടവിവരവും അറിയിക്കുന്നു.
വീട്ടുകാരോട് അവന്റെ വിവരം പറയാനായി അയാളെ ചുമതലപ്പെടുത്തുന്നു.
പക്ഷേ അയാൾ പോലീസ് പിടിയിലാകുന്നു.
ഷാജുവിന്റെ രക്ഷിക്കാം എന്ന പോലീസിന്റെ ( സുധീർ കരമന ) വാഗ്ദാനത്തിൽ വഴങ്ങി അയാൾ തിരിച്ചുവരുന്നു.
പക്ഷേ പോലീസ് ഏറ്റുമുട്ടലിൽ ഷാജു കൊല്ലപ്പെടുന്നു.
തനിക്കുകിട്ടിയ സമ്മാനത്തുക ആ വീട്ടുകാർക്ക് നൽകാനായി അയാൾ ആലപ്പുഴയിലെത്തുന്നു.
ആ സഹോദരിമാരെ രക്ഷിക്കാനായി അയാൾ മതം മാറി സമീർ( മമ്മൂട്ടി ) ആകുന്നു.
ആബിദയെ ( റോമ ) കെട്ടുന്നു പക്ഷേ പോലീസ് അയാളെ വീണ്ടും അറസ്റ്റ് ചെയ്യുന്നു.
7 വർഷത്തിനുശേഷം അയാൾ പുറത്തിറങ്ങുന്നിടത്ത് കഥ തുടരുന്നു.
താരം വേഷം 1 മമ്മൂട്ടി സനാതന ഭട്ട് / സമീർ 2 റോമ ആബിദ 3 ഉണ്ണി മുകുന്ദൻ ഷാജഹാൻ 4 സുധീർ കരമന പോലീസ് ഓഫീസർ 5 സാദിഖ് കുഞ്ഞഹമ്മദ് 6 ശാരി കുഞ്ഞഹമ്മദിന്റെ ഭാര്യ 7 ലാൽ സിഐഡി 8 മണികണ്ഠൻ പട്ടാമ്പി വിജയൻ, സമീറിന്റെ കൂട്ടുകാരൻ 9 വി.കെ. ശ്രീരാമൻ സുധാകരൻ മാഷ് 10 കൊച്ചുപ്രേമൻ നാരായണൻ നായർ 11 ജയൻ ചേർത്തല നെയ്ത് കാരൻ 12 രാജീവ് പിള്ള 13 ലിജോ ജോസ് പെല്ലിശ്ശേരി തീവ്രവാസി നേതാവ് 14 അഖിൽ ദേവ് തീവ്രവാദി 15 ബേബി ദിയ ഗാനങ്ങൾ വരികൾ: റഫീഖ് അഹമ്മദ് , രാഗേഷ് തിവാരി ഈണം: അഫ്സൽ യൂസഫ് നമ്പർ.
പാട്ട് പാട്ടുകാർ രാഗം 1 ചക്കരമാവിൻ സോനു നിഗം ,ഗണേഷ്‌ സുന്ദരം 2 ചക്കരമാവിൻ സോനു നിഗം , ഗണേഷ്‌ സുന്ദരം ,സോണി നടേശ് ശങ്കർ 3 മൌല മേരെ കൈലാസ് ഖേർ 4 ഓണ വെയിൽ എം ജി ശ്രീകുമാർ ,സുധീഷ്,സോണി നടേശ് ശങ്കർ 3 വിരിയുന്നു സാധന സർഗ്ഗം 4 വിരിയുന്നു ഉഷാ ഉതുപ്പ്‌
നിർമ്മാണം ചിത്രീകരണം